(Aangestuur vanaf Pressburg)
48°9' N, 17°8' O
367,58 vk km
- Totaal (31 Desember 2007)
1 161,5/vk km
Die historiese stadskern van Bratislava
Bratislava (Pozsony) (ˈbracɪslava; ˈpoʒoɲ) is die hoofstad en grootste stad van Slowakye (Sentraal-Europa) met 'n oppervlakte van 367,58 vierkante kilometer en 'n bevolking van 426 927 (soos op 31 Desember 2007). Bratislava is die politieke, kulturele en ekonomiese sentrum van Slowakye en - ondanks sy geskiedenis van meer as 2 000 jaar - een van die jongste hoofstede in Europa. Die stad is die setel van die Slowaakse president, parlement en regering, asook verskeie universiteite, museums, teaters, kunsgalerye en ander nasionale ekonomiese, kulturele en onderwysinstellings. Ook die meeste van Slowakye se groot ondernemings en finansiële instellings het hulle hoofkwartiere in die stad.
Die stad se verlede word gekenmerk deur die sterk kulturele invloede van verskeie volke, waaronder Slowake, Duitsers, Hongare, Tsjegge, Oostenrykers en die Joodse gemeenskap. Bratislava het sy kosmopolitiese karakter steeds bewaar en spog nog steeds met 'n opwindende kulturele en naglewe. Bratislava is ook die gasheerstad van talle feeste en handelskoue.
Bratislava lê aan die Donau, in 'n sogenaamde "drielandehoek" naby die Slowaakse grense met Oostenryk en Hongarye en sowat 60 kilometer van die Tsjeggiese grens en die Oostenrykse hoofstad Wene af.
Die huidige Slowaakse naam is eers in 1919 amptelik ingevoer. Oorspronklik is in Slowaaks die naam Prešporok gebruik, wat afgelei is van die Duitse naam Pressburg. Ander benamings is Pozsony (Hongaars), Istropolis (Middeleeuse Grieks) en Posonium (Latyn). Ook in die Duitse taalgebied word tans oorwegend die amptelike naam Bratislava in plaas van Pressburg gebruik.
Bratislava was tot by die jaar 1945 'n meertalige stad, waar onder meer Duits, Hongaars en Slowaaks gepraat is. Sedert 1945 oorheers die Slowaakse taal.
'n Trap op die kasteelberg
Die eerste nedersettings in die gebied van Bratislava het reeds omtrent 5000 v.C. ontstaan. Die Kelte het hier in die 1ste eeu v.C. versterkings opgerig en die eerste silwermuntstukke, die sogenaamde Biateks, geslaan. In die tydperk tussen die 1ste en 4de eeu n.C. het die gebied van Bratislava onder Romeinse heerskappy gekom. Slawiese stamme het hulle in die 5de en 6de eeu hier gevestig.
In die tydperk tussen die jare 623 en 658 het die Ryk van Samo in die gebied bestaan, terwyl Bratislava in die 7de en